CELEX: 62012TN0069
Language: lt
Date: 2012-02-17 00:00:00
Title: Byla T-69/12: 2012 m. vasario 17 d. pareikštas ieškinys byloje Zavvar prieš Tarybą

14.4.2012   
            
            
               LT
            
            
               Europos Sąjungos oficialusis leidinys
            
            
               C 109/26
            
         2012 m. vasario 17 d. pareikštas ieškinys byloje Zavvar prieš Tarybą
   
   (Byla T-69/12)
   2012/C 109/55
   Proceso kalba: anglų
   
      Šalys
   
   
      Ieškovas: Seyed Hadi Zavvar (Dubajus, Jungtiniai Arabų Emyratai), atstovaujamas solisitorių S. Zaiwalla, P. Reddy ir F. Zaiwalla, QC D. Wyatt, ir baristerio R. Blakeley
   
      Atsakovė: Europos Sąjungos Taryba
   
      Reikalavimai
   
   Ieškovas Bendrojo Teismo prašo:
   
               —
            
            
               panaikinti Sprendimo 2011/783/BUSP (1) priedo A lentelės 22 dalį tiek, kiek ji susijusi su ieškovu,
            
         
               —
            
            
               panaikinti Reglamento 1245/2011 (2) priedo A lentelės 22 dalį tiek, kiek ji susijusi su ieškovu,
            
         
               —
            
            
               pripažinti Sprendimo 2010/413/BUSP (pakeisto Sprendimu 2011/783/BUSP) 20 straipsnio 1 dalies b punktą netaikytinu ieškovui,
            
         
               —
            
            
               pripažinti Reglamento Nr. 961/2010 (įgyvendinamo Reglamentu Nr. 1245/2011) 16 straipsnio 2 dalį netaikytiną ieškovui ir
            
         
               —
            
            
               priteisti iš Tarybos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi keturiais pagrindais.
   
               1.
            
            
               Pirmasis ieškinio pagrindas, susijęs su tuo, kad ieškovas neatitiko kriterijų, kuriais remiantis įtraukiama į sąrašą pagal Sprendimą 2011/783/BUSP ir Reglamentą Nr. 961/2010.
            
         
               2.
            
            
               Antrasis ieškinio pagrindas, susijęs su tuo, kad ieškovui taikant ribojančias priemones pažeidžiamos jo pagrindinės žmogaus teisės ir tai prieštarauja proporcingumo principui.
            
         
               3.
            
            
               Trečiasis ieškinio pagrindas, susijęs su tuo, kad Taryba pritaikė ieškovui ribojančias priemones pažeisdama Tarybos procedūrines pareigas ir ieškovo teisę į gynybą.
            
         
               4.
            
            
               Ketvirtasis ieškinio pagrindas, susijęs su tuo, kad jei įrašytų į sąrašą bankų ieškiniai dėl jų įrašymo panaikinimo bus patenkinti, paties ieškovo įtraukimas į sąrašą turi būti panaikintas.
            
         
      (1)  2011 m. gruodžio 1 d. Tarybos sprendimas 2011/783/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui (OL L 319, 2011 12 2, p. 71)
   
      (2)  2011 m. gruodžio 1 d. Tarybos įgyvendinimo reglamentas (ES) Nr. 1245/2011, kuriuo įgyvendinamas Reglamentas (ES) Nr. 961/2010 dėl ribojamųjų priemonių Iranui (OL L 319, 2011 12 2, p. 11)